《闻子约有荆州之役》
明代·皇甫汸

传尔衔新命，令余缅旧思。猿清啼楚夜，草绿吊湘时。

匦入周官贡，香分汉吏司。江山迟文藻，行拟二骚词。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。